QH ยิ้มร่า! รายได้ขายอสังหาริมทรัพย์เพิ่มดันกำไร Q3/59 โต 35%
QH ยิ้มร่า! รายได้ขายอสังหาริมทรัพย์เพิ่มดันกำไร Q3/59 โต 35% มาที่ 768.19 ลบ. จากปีก่อนกำไร 569.91 ลบ. ขณะที่ 9 เดือนแรกมีกำไรอยู่ที่ 2.41 พันลบ. เพิ่มขึ้น 33% จากปีก่อนกำไร 1.80 พันลบ.
9 พ.ย. 2559

บริษัท ควอลิตี้เฮ้าส์ จำกัด (มหาชน) หรือ QH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 768.19 ล้านบาท หรือกำไรสุทธิ 0.07 บาทต่อหุ้น เพิ่มขึ้น 35% จากช่วงเดียวกันของปีก่อนมีกำไรสุทธิ 569.91 ล้านบาท หรือกำไรสุทธิ 0.05 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายอสังหาริมทรัพย์ รวมทั้งมีรายได้จากค่าเช่าและค่าบริการ
ขณะที่ ผลการดำเนินงานช่วง 9 เดือนแรกมีกำไรสุทธิ 2.41 พันล้านบาท หรือ 0.22 บาทต่อหุ้น เพิ่มขึ้น 33%จากช่วงเดียวกันของปีก่อนมีกำไรสุทธิ 1.80 ล้านบาท หรือ 0.17 บาทต่อหุ้น